2024 m. Dakaro ralis

2024 m. Dakaro ralis – 46-asis Dakaro ralis, kuris vyks 2024 m. sausio 6 – 19 d. Saudo Arabijoje. Tai penktasis Dakaro ralis Saudo Arabijoje ir trečiasis kartas kai Dakaro ralis buvo FIA ralio kroso pasaulio čempionato (W2RC) pirmasis etapas.

Preliminarus varžybų maršrutas buvo pristatytas 2023 m. birželio 3 d. Lenktynės šįmet prasidės ir baigsis Raudonosios jūros pakrantėje – startas Aluloje, o finišas Janbu mieste. Maršrutas vėl pasieks Tuščiąjį kvartalą – jame vyks naujas 48 valandų maratono etapas. Varžybas sudarys „prologas“ bei 12 etapų. Bendras maršruto ilgis – 5000 kilometrų, iš jų 60 % naujų trasų. Detalesnę trasą organizatoriai atskleis lapkritį.

Tvarkaraštis 

 2023 m. birželio 3 d.–spalio 20 d.: registracija
 2023 m. lapkričio mėn. pabaiga: spaudos konferencija
 2023 m. gruodžio 1 d.: techninė apžiūra ir transporto priemonių pakrovimas į laivus Barselonoje
 2024 m. sausio 1 d.: transporto priemonių iškrovimas Janbu
 2024 m. sausio 5 d.: starto pakyla ir „prologo“ etapas
 2024 m. sausio 6 d.: lenktynių startas
 2024 m. sausio 19 d.: lenktynių finišas ir finišo podiumas

Lietuviai Dakaro ralyje 

 Benediktas Vanagas ruošiasi vėl dalyvauti su Toyota Gazoo Racing Hilux T1+ visureigiu ir šturmanu Kuldar Sikk.
 Vaidotas Žala pranešė kad ieško naujo pagrindinio komandos partnerio, po to kai bendradarbiavimas su „Teltonika“ baigėsi. Liepos mėn. išbandė naujai sukonstruotą T1+ klasės Mini visureigį, tačiau apie dalyvavimą su juo Dakaro ralį užsiminta nebuvo.
 Rokas Baciuška dar nepateikė oficialių žinių, bet po puikaus pernai metų pasirodymo motobagių klasėje, tikėtina kad vėl dalyvaus šių metų Dakaro ralyje. Liepos mėn. R.Baciuška išbandė T1+ klasės visureigį.
 Gintas Petrus ir Jose Moarques pateikė paraiškas dalyvauti, tikėtina su tuo pačiu ir kaip pernai MD Rallye Sport Optimus Evo3 bagiu.
 Laisvydas Kancius vėl važiuos keturračiu
 Antanas Kanopkinas šiemet bando vėl gauti leidimą dalyvauti keturračiu – pernai gavo neigiamą atsakymą, motyvuojant kad jau yra per daug norinčių
 Arūnas Gelažninkas grįžta į Dakaro ralį su žmona Emilija Gelažninkienė, važiuos naujai paruoštu motobagiu
 Vaidotas Paškevičius ir Slovomir Volkov greičiausiai vėl dalyvaus sunkvežimių kategorijoje su tuo pačiu Tatra Jamal sunkvežimiu, paruoštu čekų komandos Fesh Fesh.
 Modestas Siliūnas pateikė paraišką dalyvauti motociklu

Šaltiniai

Nuorodos 
 Oficiali ralio svetainė

Dakaro ralis pagal metus
2024 sporte
Saudo Arabijos sporto varžybos